**Vasilij Grigorevitsj Perov** (russisk: Василий Григорьевич Перов) (født 21. desember 1833jul./ 2. januar 1834greg. i Tobolsk, død 29. maijul./ 10. juni 1882greg. i Kuzminkij, Moskva) var en russisk kunstmaler. Han var en av grunnleggerne av Peredvizjniki, en gruppe russiske kunstnere som malte etter det realistiske stilidealet.

Liv og virke
------------

### Bakgrunn

*Påskeprosesjon i en landsby*, 1861
Perov var født utenfor ekteskap. Faren, sakføreren Grigorij Kridener, kom fra lavadelen. Etter å ha fullført et kurs ved distriktsskolen i Arzamas, ble Perov overflyttet til Aleksandr Stupins kunstskole i samme by. I 1853 ble han tatt inn ved Moskvas skole i maling, billedhogging og arkitektur. Han gikk i lære hos flere anerkjente kunstmalere.

### Kunstnerisk virke

Fra 1856 og utover ble han ved flere tilfeller tildelt medaljer og fikk ofte ros for sine arbeider. Fremst blant disse maleriene er *Seremoni i en landsby* (1861).

*Den siste reise*, 1865
Med et utenlandsstipend bekostet av den russiske stat, reiste Perov i 1862 til Vest-Europa. Han besøkte flere tyske byer, og deretter Paris. Under dette utenlandsoppholdet malte han flere verk som viser scener fra europeisk gateliv, slik som *Statuett-kjøperne*, *Musikanten og de forbipasserende*, og *Parisisk filleplukker* (1864).

Vel hjemme i Moskva igjen i 1865, skapte Perov de neste 6-7 årene sine hovedverk. Blant disse regnes *Den siste reise* (1865), *Troika. Småbarn i tjeneste henter vann* (1866), *Den druknede* (1867), *En guvernante kommer til en kjøpmanns hus*, *En samling ved jernbanen* (1868), *Tavernaen ytterst i byen* (1868), *Fuglefangeren* (1870), *Jegere hviler* (1871). Perov malte i 1872 det mest kjente portrettet av forfatteren Fjodor Dostojevskij.

Fra 1871 innehadde han stilling som professor ved Moskvas skole i maling, billedhogging og arkitektur. Andrej Rjabusjkin er den av Perovs elever som ble mest kjent. Det var i denne perioden Perov kom med i Peredvizjnikibevegelsen.

Perov døde av tuberkulose. Han ble bisatt ved Danilov-klosteret, men i 1950-årene ble graven flyttet til gravstedet Donskoje.

Referanser
----------

1. 1 2 3 4   Store russiske encyklopedi, Den store russiske encyklopedi artikkel-ID 2332394, besøkt 31. oktober 2021[Hentet fra Wikidata]

Litteratur
----------

* Sobko og Rowinsky: *Perov*, 1892, russisk og fransk tekst

Eksterne lenker
---------------

* (en) Vasilij Perov – kategori av bilder, video eller lyd på Commons Rediger på Wikidata

Portal: Kunst

| * v
* d
* r
Peredvizjniki |
| --- |
| Abram Arkhipov **·**  Nikolaj Ge **·** Nikolaj Jarosjenko **·** Nikolaj Kasatkin **·** Ivan Kramskoj **·** Arkhip Kuindzji **·** Isaak Levitan **·** Rafail Levitskij **·** Vladimir Makovskij **·** Vasilij Maksimov **·** Grigorij Mjasojedov **·** Leonid Pasternak **·** Vasilij Perov **·** Vasilij Polenov **·** Illarion Prjanisjnikov **·** Ilja Repin **·** Andrej Rjabusjkin **·** Konstantin Savitskij **·** Aleksej Savrasov **·** Valentin Serov **·** Emily Shanks **·** Ivan Sjisjkin **·** Vasilij Surikov **·** Apollinarij Vasnetsov **·** Viktor Vasnetsov |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Deutsche Biographie **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** ULAN **·** NKC **·** MusicBrainz
 |